***Pavasario kviesliai***

*Drauguži mielas, būk ramus
Šaltos žiemos ranka gruoblėta
Išbaidė paukščius, bet į namus
Jie grįš pavasarį saulėtą.*

 (ištrauka iš Vytauto Kernagio eilėraščio)

 Bunda gamta – medžiai jau pasiruošę sužaliuoti, grįžta migruojantys paukščiai.

Į mūsų širdis jau beldžiasi pavasaris, atidarykime jam „duris“, tegu po sielą pasklinda paukščių čiulbesys.

Kovo mėnesį turime žymėtinas dienas, kai minime paukščius:

* Kovo 04d. – Kovarnių diena.
* Kovo 10d. – 40-ties paukščių diena.
* Kovo 19d. – Pempės šventė.
* Kovo 25d. – Gandro šventė.

***KOVARNIS PEMPĖ***

 

***GANDRAS***



Pasiklausykite paukščių giesmių įrašų, parodykite vaikams paukščių iliustracijų. Kartu su vaikais aptarkite kaip jie atrodo, kaip gieda.

Paukščių balsų ir kaip jie atrodo galite pasiklausyti ir pamatyti:

<https://www.youtube.com/watch?v=KYVy-DTN488> <https://www.youtube.com/watch?v=SNigsQ4Uf_0> <https://www.youtube.com/watch?v=2lqupeVaXBc&list=PLVahRpZ72cP5vbsGN0EVm2TA10N-fNblj&index=2>

O tada keliaukite kartu į gamtą ir pasižvalgykite, gal pavyks išgirsti ir pamatyti juos.

Grįžę galite duoti vaikams nuspalvinti paukštelį:



Pažaiskite smagų žaidimą kartu su vaikais namie ar būnant lauke:

**„Žvirblis“**



(Gali žaisti ir tik keli žaidėjai, reikia išskaičiuoti kas bus žvirblis – jis gale dainelės išgirdęs čirrrr bėga ir gaudo vieną iš žaidėjų. Žaidžiant iš pradžių žvirbliu tampa jau kitas žaidėjas).

 *„Skrido žvirblis per ūlyčią, per ūlyčią, per ūlyčią* ( eina visi ratu susikibę rankomis)
*Ir pamatė kanapyčią, kanapyčią, kanapyčią*.
*Kanapyčią lesa lesa, savo vaikam neša neša*. (paleidžia rankas, visi bėga ratu)
*Kanapyčią lesa lesa, savo vaikam neša neša.
Čirrrrr“*... (žvirblis gaudo)



**Linksma skaičiuotė:**

***Tupi žvirblis kamine
Su lapine kepure.
Tu žvirbleli pulsi,
Visas susikulsi.***

***Vaikai, vaikai, vanagai,
Šokit, grokit kaip žiogai.
Tam, kas šokti nemokės,
Varnas gaudyti reikės.***

***Gražių Jums akimirkų leidžiant laiką kartu su vaikais!!!***

Medžiagą parengė:

 *Lopšelio-darželio „Ramunėlė“ meninio ugdymo pedagogė* Jolanta Mikšienė